
Årsmelding 2025 for Sør-Fron frivilligsentral
Oversikt over sentralens aktiviteter
Aktivitetsvenn: I 2025 hadde vi ingen koplede aktivitetsvenner. Vi arrangerte et to-dagers kurs i mars i håp om å rekruttere, men så langt har vi ingen. Åpnet også for at nabokommuner kunne delta på kurs (2 kurset). Arbeidsgruppa for Aktivitetsvenn har et velfungerende og godt sammensatt styre som har hatt to møter i 2025. Fire aktivitetsvenner har delt på å ha musikkstund på Sørheim hver andre uke gjennom året, 20 treff i 2025. 
Røde Kors Besøksvenn har hatt 6 personer som besøksvenn på Sørheim.
Bingo for folk i bolig ved Sørheim ble arrangert 19 ganger i 2025. Ti frivillige har delt på å drifte bingo, med opplesing av tall, bistand og kaffeservering med sosialt samvær etterpå. Bingoen koster 40 kr for deltagere, som egenandel for bevertning og enkle premier. Bingogevinstene blir pakket inn av beboere på demensavdelingen med hjelp av personale. Dette året rekrutterte vi to nye bingoverter.
Kløvertur arrangeres i samarbeid med Sør-Fron sanitetsforening, annenhver tirsdag fra april til oktober, med ti oppdrag i 2025. Det kommer tre frivillige hver gang og triller tur både fra langtids- og demensavdelingen på Sørheim. Dersom kapasitet får også korttidsavdelingen tilbud. 
Trilletur med Sør-Fron bygdekvinnelag har vært gjennomført tolv ganger fra mai til november av to frivillige.
Middagstreff er et sosialt måltid for beboere i bolig, sammen med to frivillige. To-retters måltid, kaffe og kake fra kjøkkenet på Sørheim, koster kr 102. God økning i oppmøte, og vi har nå åpnet opp for at alle fra boliger kan delta i alle hus. Så langt har dette gått fint. Frivillige fra ulike lag drifter tilbudet. Arrangert 20 ganger dette året. 
Matutkjøring av varm middag fra kjøkkenet på Sørheim til eldre/uføre på bygda gikk fra fem til fire dager i uken fra 01.02.2025, etter politisk avgjørelse pga. økonomi. Utkjøringen driftes av enkeltfrivillige, alene eller parvis. 25 frivillige har bidratt dette året. Det utbetales km-godtgjørelse fra Sør-Fron kommune, i tillegg til statens satser for bruk av privatbil i tjeneste. Sør-Fron og Harpefoss sanitetsforeninger bidrar også økonomisk til dette. Det har blitt kjørt ut mat 201 dager og lagt ned 731 frivilligtimer i 2025. Det kjøres ikke på røde dager eller i påske- og juleuke. 
Torsdagstreff går på rundgang mellom våre tre grendehus og har blitt arrangert 14 ganger i 2025. To til tre frivillige fra ulike lag har stilt opp, til sammen 20 frivillige har bidratt, i tillegg til vår faste vert som er med på hvert treff. Ca. 20-30 besøkende hver gang. Program: Balansetrim ved fysioterapeut, kaffesalg og underholdning. Det har vært brukt midler fra Den kulturelle spaserstokken på enkelte av arrangementene, og det har gått en del utgifter til underholdning. Drosjeavtale til kr. 40 per veg er videreført. 
Vaffelsteking på demensavdelingene på Sørheim, ved to faste frivillige. Dette har blitt gjennomført 14 ganger i år. 
Hjertevenn er et nytt tilbud startet i høst der vi ønsker at noen skal komme på besøk til beboere på Sørheim for å holde de med selskap og være i aktivitet. Vi har hatt èn Hjertevenn i 2025 som har vært på to oppdrag. 
Følgesvenn er et tilbud som startet sent på året, der beboere i bolig kan få følge inn til Sørheim ved ulike arrangement. Vi har hatt èn Følgesvenn i 2025 som har vært på tre oppdrag. 
Gapahuktreff i gapahuk nord kom i gang igjen i høst med to frivillige. De hadde ett oppdrag før vinteren. Ellers har frivilligkoordinator hatt besøk av elever fra Harpefoss- og Midtbygda skole som har hatt underholdning i gapahuken, til sammen tre treff i 2025. 
Juletrepynting i boliger ble et nytt tilbud til jul i 2025. 4 frivillige pyntet tre i hvert sitt hus sammen med beboere i det enkelte huset. Det ble servert gløgg og pepperkaker etter pyntingen. 
Sangkafé er et tilbud arrangert av og på Ringebu frivilligsentral for personer med kognitiv svikt/demens bosatt i Ringebu og Sør-Fron. Tilbudet fokuserer på sosialt samvær, lytting til musikk og evt. allsang. Fra Sør-Fron har det vært deltakere i 2025.
Møteplassen Svendsen har hatt åpent to dager i uka gjennom året og har fulgt skoleruta, med 30-40 besøkende hver dag, enkel meny med noe ekstra en gang iblant.  Vi har kjøpt inn spill og har bokkasse fra biblioteket som besøkende kan låne mens de er der. Vi har også språk- og arbeidstrening for en til to personer i praksis til enhver tid.  
Rullatorfestival ble arrangert for andre gang i august, i samarbeid med Sørheims venner. Veldig mange frivillige bidro, og det var god oppslutning av deltakere; 38 brukere stilte med startnummer, med ledsagere i tillegg. Vi håper at dette blir en fast tradisjon! Det var rundtur i aktivitetsløypa Helsestien med ulike aktiviteter, servering og underholdning. 
Vedproduksjon ved gapahuk nord kom i gang våren 2025, med støtte fra Sør-Fron Lions Club slik at vi kunne kjøpe inn utstyr. Her kan beboere være aktive med sikker kløyving av vedkubber, og produsere ved til gapahuken. Vi har fått tilkjørt vedkubber fra TT-arbeid på Flatmoen. 
Trimløypa “Husmillom” kom i gang våren 2025 med støtte fra Sørheims venner til innkjøp av utstyr. Det er en innendørs trimløype som slynger seg gjennom trygde- og omsorgsboligene. 
I samarbeid med Sørheims venner har vi også fått støtte til å anskaffe og montere to nye fuglematere på området rundt Sørheim og i sansehagen ved Demensavdelingen, og de har støttet innkjøp til nye oppslagstavler ved alle trygde- og omsorgsboligene. 
Bilfører 65+ kurs ble arrangert i 2025/2026 i samarbeid med Statens vegvesen og NAF. Til sammen deltok 83 deltakere fordelt over tre kurs.
Lokale frivillige lag vi har samarbeid med er Harpefoss sanitetsforening, Sør-Fron sanitetsforening, Sør-Fron bygdekvinnelag, Røde kors omsorgsgruppa, Aktivitetsvenngruppa og treningsgruppa Sterk og Stødig. Vi er helt avhengige av disse lagene for å drifte mange av våre tilbud. 
Økonomisk fikk kommunen et statstilskudd på kr. 479 612 for drift av vår lokale frivilligsentral; dette utgjør et krav om lokalfinansiering på minst kr. 318 168, der sentralen forventes å ha et driftsbudsjett på minimum kr. 795 168 i 2025. 
Frivillige knyttet til Sør-Fron frivilligsentral var 86 aktive i 2025. Det er stor overvekt av kvinner på de ulike aktivitetene, og de aller fleste er pensjonister. Vi ønsker å rekruttere flere menn og yngre frivillige for både å kunne øke kapasitet og fortsette våre tilbud på lang sikt. 
Sosiale tiltak for våre aktive har vært sosialt treff i juni og før jul, med middag, kaffe og underholdning. Det er aktive frivillige inneværende år knyttet til Sør-Fron frivilligsentral som blir invitert. Hit kommer også representanter fra kommunen og takker de frivillige for innsatsen gjennom året.
Antall timer frivillig innsats i 2025 er 1401. Det er i tillegg timer og oppdrag som ikke har blitt registrert. Timene er fordelt på de ulike aktivitetene som vist under: 

Personal ved Sør-Fron frivilligsentral er Bergljot Mæhlum i 60% og Mette Stenseng i 100%. Det er sistnevnte som er kontaktperson for sentralen. Begge har kontor på Sørheim omsorgssenter.
Publikasjon av våre arrangement skjer fortrinnsvis via vår egen nettside og kommunens Facebook- og nettside. Informasjon om Torsdagstreffene blir også satt inn i Det skjer i GD og hengt opp på plakattavler. Arrangement i boliger annonseres på plakattavler der. Vi reviderer jevnlig våre foldere; én som deles ut til samtlige i omsorgs- og trygdebolig gjennom personlig besøk, og én om våre tilbud ved frivilligsentralen som deles ut på sosiale tilstelninger og spres rundt ellers. Sistnevnte folder er lagt ut på sentralens hjemmeside, og kan skrives ut om ønskelig.
Vi produserer også hver vår og høst “Frivilligposten”; en A4-avisside om siste nytt ved sentralen som sendes på e-post til frivillige i vårt register. Den henges også opp og deles på nett. Ellers har Sør-Fron kyrkjeblad i 2025 hatt artikler om både Torsdagstreff og Møteplassen Svendsen. 
Nettsiden vår https://sor-fron.frivilligsentral.no/ holdes oppdatert med våre pågående aktiviteter, og denne kan man også finne via kommunens hjemmeside. [image: ]

